***FELHÍVÁS***

***A nehéz helyzetben élők és az önhibájukon nehéz helyzetbe kerülők életminőségének javítására***

***IMKE-2020-01***

Az Innovációt a Mindennapokban Közösségfejlesztő Egyesület felhívása azon magyarországi természetes személyek részére, akik nehéz körülmények között élnek, vagy önhibájukon kívül nehéz helyzetbe kerülnek, így mindennapi életük fenntartásához támogatás szükséges.[[1]](#footnote-1)

Az Innovációt a Mindennapokban Közösségfejlesztő Egyesület elsődleges célkitűzése a kreatív gondolkodás, az öngondoskodás, az innováció iránti igény felkeltése, fenntartása az emberi, a mikroközösségi, a társadalmi szinteken és a környezetünk iránti igényesség fokozása, ezért vállalja, hogy:

* a Felhívás feltételeinek megfelelő projekteket a Felhívás 11. pontjában foglalt mértékig vissza nem térítendő támogatásban részesíti a rendelkezésre álló forrás erejéig;[[2]](#footnote-2)

TARTALOMJEGYZÉK

[1. A felhívás indokoltsága és célja 4](#_Toc50968377)

[2. Elérhetőségek 4](#_Toc50968378)

[3. Támogatható tevékenységek 4](#_Toc50968379)

[4. Szakmai elvárások 5](#_Toc50968380)

[a) Általános elvárások 5](#_Toc50968381)

[b) A kérelmekkel kapcsolatos elvárások 5](#_Toc50968382)

[c) Egyéb elvárások 5](#_Toc50968383)

[5. Támogatási időszak, rendelkezésre álló időtartam 5](#_Toc50968384)

[6. Támogatást igénylők köre 5](#_Toc50968385)

[7. A támogatási kérelem benyújtásának határideje és módja 6](#_Toc50968386)

[8. A benyújtott támogatási kérelmek elbírálásának módja 6](#_Toc50968387)

[a) Ellenőrzendő kiválasztási kritériumok 6](#_Toc50968388)

[b) Hiánypótlás 6](#_Toc50968389)

[c) Tartalmi értékelési szempontok 6](#_Toc50968390)

[9. A támogatás formája 6](#_Toc50968391)

[10. A rendelkezésre álló forrás 6](#_Toc50968392)

[11. A támogatás mértéke, összege 6](#_Toc50968393)

[12. Csatolandó mellékletek listája 7](#_Toc50968394)

Felhívjuk a tisztelt támogatást igénylők figyelmét, hogy a felhívás, az adatlap, az útmutatók esetén Egyesületünk a változtatás jogát fenntartja, ezért kérjük, hogy kövessék figyelemmel a honlapunkon (www.imke.hu) megjelenő közleményeket!

Adatkezelési tájékoztató: http://www.imke.hu/adatkezelesi-tajekoztato/

# **A felhívás indokoltsága és célja**

Az Innovációt a Mindennapokban Közösségfejlesztő Egyesület elsődleges célkitűzése a kreatív gondolkodás, az öngondoskodás, az innováció iránti igény felkeltése, fenntartása az emberi, a mikroközösségi, a társadalmi szinteken és a környezetünk iránti igényesség fokozása.

Céljaink megvalósítása érdekében együttműködünk minden állami, civil és gazdálkodó szervezettel, más egyesülettel és szövetséggel, amelyek segítik az egyesület eredményes működését és céljainak megvalósítását. A céljaink megvalósításához szükséges anyagi feltételek megteremtése érdekében a jogszabály előírásai szerint gazdasági tevékenységet folytathatunk.

Egyesületünk továbbá alkalmazkodni kíván napjaink egyik legnagyobb kihívást jelentő helyzetéhez, a koronavírus fertőzés (COVID-19) által okozott gazdasági és egészségügyi nehézségek kezeléséhez. Ennek keretén belül kívánjuk támogatni azon magyarországi lakóhellyel rendelkező természetes személyeket, akik nehéz helyzetben élnek, vagy önhibájukon kívül kerültek nehéz helyzetbe, és a jelen helyzet tovább rontott életkörülményeiken.

# **Elérhetőségek**

Ha további információkra van szüksége, forduljon bizalommal az IMKE munkatársaihoz a +36 (30) 334 4687, normál díjazású telefonszámon, ahol hétfőtől péntekig 8:30 - 16 óráig fogadják hívását.

Kérjük, kövesse figyelemmel a Felhívással kapcsolatos közleményeket a <http://www.imke.hu/> oldalon, ahol az IMKE elektronikus elérhetőségeit is megtalálhatja.

# **Támogatható tevékenységek[[3]](#footnote-3)**

**Az A. és B. tevékenységek közül egy pályázó kizárólag egy alpontra nyújthat be támogatási kérelmet!**

1. Gyermekek eltartásával kapcsolatos tevékenységek támogatása:
	1. egy háztartásban élő iskoláskorú gyermek[[4]](#footnote-4) számára iskolaszerek, tanszerek, ruházat beszerzése,
	2. egy háztartásban élő felnőttoktatásban tanuló gyermek számára fél éves időszakra albérleti vagy kollégiumi díj támogatása,
	3. egy háztartásban élő felnőttoktatásban tanuló gyermek számára havi egyszeri haza utazás támogatása fél éves időszakra,
	4. 2-6 éves korú gyermek számára bölcsődei, óvodai étkeztetés 1 éves díjának támogatása,
	5. egy háztartásban élő iskoláskorú gyermek számára 1 hetes nyári táborának támogatása,
	6. egy háztartásban élő sportban, művészetben jeleskedő tehetséges iskoláskorú gyermek számára tagsági díjának vagy alkalmi nevezési díjának támogatása egy éves időszakra,
	7. egy háztartásban élő iskoláskorú gyermek számára tömegközlekedési bérlet támogatása 6 hónapos időszakra.
2. Önhibáján kívül váratlan nehéz helyzetbe került családok támogatása:
	1. Szép kártya feltöltés abban az esetben, ha az egy háztatásban élő keresőképes család legalább egy tagja az elmúlt 2 hónapban vesztette el a munkáját vagy tartós táppénzen van és jelenleg nem dolgozik.
	2. Gyógyszervásárlási támogatás abban az esetben, ha az egy háztatásban élő keresőképes család egy tagja legalább 3 hónapja tartós táppénzen van.
	3. Közüzemi számlák befizetésének támogatása abban az esetben, ha a közüzemi számlák összege meghaladja az egy háztartásban élő kereső képes személyek igazolt jövedelmének legalább a 30%-át, valamint a közüzemi számlák befizetése legalább 2 hónapos késedelembe esett.

# **Szakmai elvárások**

Egy háztatásban az egy főre eső jövedelem nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 140%-át. (149 891Ft)

Az egy lakásban együtt lakó, ott bejelentett lakóhellyel vagy tartózkodási hellyel rendelkező:

* + - szülőt, a szülő házastársát vagy élettársát,
		- a 18 éven aluli gyermeket,
		- a 25 évesnél fiatalabb, nappalin tanuló gyermeket (akár középfokú, akár felsőoktatási intézményben tanul),
		- életkortól függetlenül a tartósan beteg vagy súlyos fogyatékos gyermeket,
		- a szülő vagy házastársa által eltartott rokont.

(Mindebből következik, hogy az együtt élő nagyszülők jövedelmét NEM KELL figyelembe venni a jövedelem számításánál.)

# **Támogatást igénylők köre**

Támogatási kérelmet azon természetes személyek nyújthatnak be, akik az alábbi elvárásoknak együttesen megfelelnek:

* 18. életévüket betöltött természetes személyek
* magyarországi állandó lakhellyel rendelkeznek
* rendelkeznek Magyarországon vezetett bankszámlával

# **A támogatási kérelem benyújtásának határideje és módja**

A támogatási kérelmek benyújtásának határideje támogatható tevékenységek szerint:

1. Gyermekek eltartásával kapcsolatos tevékenységek támogatása
	1. 2021. május 1-től 2021. július 31-ig
	2. 2021. június 1-től 2021. augusztus 1-ig
	3. 2021. február 1-től 2021. február 28-ig, 2021. augusztus 15-től 2021. szeptember 15-ig
	4. 2021. február 1-től 2021. február 28-ig, 2021. augusztus 15-től 2021. szeptember 15-ig
	5. 2021. május 1-től 2021. június 15-ig
	6. 2021. február 1-től 2021. február 28-ig, 2021. augusztus 15-től 2021. szeptember 15-ig
	7. 2021. február 1-től 2021. február 28-ig
2. Önhibáján kívül váratlan nehéz helyzetbe került családok támogatása
	1. meghirdetést követően folyamatos a keret kimerüléséig
	2. meghirdetést követően folyamatos a keret kimerüléséig
	3. meghirdetést követően folyamatos a keret kimerüléséig

A támogatási kérelmek beküldésének módja: e-mailben az imke@marso.hu e-mail címre.

# **A benyújtott támogatási kérelmek elbírálásának módja**

## **Ellenőrzendő kiválasztási kritériumok**

Jelen felhívás keretében támogatásban részesülhetnek azon kérelmek, amelyek megfelelnek a Felhívásban, és azok mellékleteiben foglalt kritériumoknak, valamint az alábbi kritériumoknak:

* **Nem hiánypótolható jogosultsági kritériumok:**
	+ a támogatást igénylő által benyújtott kérelem elektronikus és/vagy papír alapú példánya hiánytalan, hibátlan és határidőben benyújtásra került,
	+ a támogatást igénylő a jelen felhívásban meghatározott lehetséges támogatást igénylő körbe tartozik.

Amennyiben a fenti nem hiánypótoltatható jogosultsági kritériumoknak a támogatási kérelem nem felel meg, akkor a támogatási kérelem hiánypótlási felhívás nélkül elutasításra kerül.

* **Hiánypótolható jogosultsági kritériumok:**
	+ A támogatási kérelmet magyar nyelven nyújtották be.
	+ A támogatást igénylő megfelel a 4. Szakmai elvárások a) Általános elvárások pontban leírtaknak, melyet jövedelemigazolással igazol.
	+ A támogatási kérelem adatlapjának valamennyi rovata a jelen Felhívásban megadott szempontok szerint ki van töltve és minden kérdésére hiánytalanul választ ad.
	+ A hiánypótolható, kötelezően csatolandó mellékletek benyújtásra kerültek

## **Hiánypótlás**

Hiánypótlásra egy alkalommal nyílik lehetőség maximum 7 napos határidő meghatározásával. A hiánypótlási felhívás kiküldését a kérelmezőnek vissza kell igazolnia[[5]](#footnote-5), ellenkező esetben 7 napos kézbesítési vélelem[[6]](#footnote-6) kerül alkalmazásra az átvételt illetően.

## **Tartalmi értékelési szempontok**

A támogatási kérelmek értékelése egyszerűsített módon történik, azaz beérkezési sorrendben kerülnek elbírálásra. Azon támogatási kérelmek, melyek a jogosultsági feltételeknek megfelelnek, automatikusan támogató döntésben részesülnek a rendelkezésre álló keret kimerüléséig.

A támogatási kérelmek értékelésére nyitva álló időtartam a kérelmek benyújtási határidejét követő 30 nap, melybe bele értendő a hiánypótlás teljesítésének határideje is.

# **A támogatás formája**

Jelen Felhívás keretében nyújtott támogatás vissza nem térítendő támogatásnak minősül.

# **A rendelkezésre álló forrás**

Jelen Felhívás keretében rendelkezésre álló forrás támogatható tevékenységek szerint:

1. Gyermekek eltartásával kapcsolatos tevékenységek támogatása:
	1. 600.000,- Ft
	2. 600.000,- Ft
	3. 200.000,- Ft
	4. 600.000,- Ft
	5. 600.000,- Ft
	6. 300.000,- Ft
	7. 125.000,- Ft
2. Önhibáján kívül váratlan nehéz helyzetbe került családok támogatása:
	1. 500.000,- Ft
	2. 500.000,- Ft
	3. 300.000,- Ft

# **A támogatás mértéke, összege**

A támogatási mértéke: 100%

**A támogatás összege támogatható tevékenységek szerint:**

1. Gyermekek eltartásával kapcsolatos tevékenységek támogatása:
	1. 40.000,- Ft/támogatási kérelem
	2. 120.000,- Ft/támogatási kérelem
	3. 40.000,- Ft/támogatási kérelem
	4. 40.000,- Ft/támogatási kérelem
	5. 40.000,- Ft/támogatási kérelem
	6. 30.000,- Ft/támogatási kérelem
	7. 25.000,- Ft/támogatási kérelem
2. Önhibáján kívül váratlan nehéz helyzetbe került családok támogatása:
	1. 50.000,- Ft/támogatási kérelem
	2. 50.000,- Ft/támogatási kérelem
	3. 60.000,- Ft/támogatási kérelem

# **Elszámolható költségek köre és elszámolásuk módja**

A projekt elszámolható költségei között azon költségek tervezhetők, amelyek a projekt támogatható tevékenységeihez kapcsolódnak, szerepelnek a Felhívásban rögzített elszámolható költségek között.

A támogatási kérelem részeként benyújtott költségvetésnek tartalmaznia kell a projekt összes költségét!

Jelen felhívás keretében az alábbi költségek tervezhetők, illetve számolhatók el támogatható tevékenységenként:

1. Gyermekek eltartásával kapcsolatos tevékenységek támogatása:
	1. tanszerek, iskolakezdéshez szükséges ruházat (pl. tornafelszerelés),
	2. albérleti díj, kollégiumi díj
	3. buszjegy, vonatjegy, egyéb közösségi közlekedési mód díja
	4. étkezési jegy költsége
	5. nyári tábor részvételi díja
	6. tehetségfejlesztéshez kapcsolódó tagdíjak, versenyeken való részvétel nevezési díja
	7. tömegközlekedési bérlet költsége
2. Önhibáján kívül váratlan nehéz helyzetbe került családok támogatása:
	1. SZÉP kártyával rendelkező természetes személyek SZÉP kártyájuk tetszőleges zsebének feltöltése 1 alkalommal
	2. tartós betegséghez kapcsolódó gyógyszerek költsége
	3. közüzemi díjak (víz, gáz, áram) költsége

**A költségek elszámolásának módja**

Minden támogatható tevékenység tekintetében az alábbi dokumentumok csatolása szükséges a kérelem elszámolásához:

* a kérelmet benyújtó/meghatalmazott nevére szóló számla/nyugta
* albérleti szerződés/kollégiumi igazolás
* étkezési jegy esetében az intézmény határozata a havi térítési díjról
* tömegközlekedési bérlet esetében bérletigazolvány fénymásolata, valamint a szolgáltató igazolása az utazási bérlet áráról
* a költség kiegyenlítését igazoló dokumentum:
	+ bankszámlakivonat,
	+ készpénzes fizetés esetében a készpénzes számlán legyen feltüntetve a „FIZETVE” jelölés)

# **Csatolandó mellékletek listája**

A támogatási kérelem elkészítésekor a következő mellékleteket szükséges csatolni támogatható tevékenységek szerint:

1. Gyermekek eltartásával kapcsolatos tevékenységek támogatása:
	1. iskolalátogatási igazolás
	2. bérleti szerződés/megállapodás másolata, lakcímkártya másolata, iskolai/egyetemi/kollégiumi igazolás
	3. iskolalátogatási igazolás
	4. bölcsődei/óvodai igazolás
	5. jelentkezési lap és visszaigazolás
	6. tagság és díjának igazolása, vagy nevezési lap
	7. iskolalátogatási igazolás, lakcímkártya másolata
2. Önhibáján kívül váratlan nehéz helyzetbe került családok támogatása:
	1. betegségről alátámasztását igazoló orvosi igazolás
	2. betegségről alátámasztását igazoló orvosi igazolás
	3. a benyújtást megelőző utolsó két havi közüzemi számlák (víz, gáz, áram) másolata, valamint a közüzemi szolgáltató által küldött fizetési felszólító levél
3. Általános mellékletek
	1. jövedelemigazolás

*1. sz. melléklet*

|  |  |  |
| --- | --- | --- |
| **Támogatható tevékenység** | **Kérelmek benyújtásának időszaka** | **Igényelhető támogatás maximális összege** |
| Egy háztartásban élő iskoláskorú gyermek számára iskolaszerek, tanszerek, ruházat beszerzése. | 2021. május 1-től 2021. július 31-ig | 40.000,- Ft |
| Egy háztartásban élő felnőttoktatásban tanuló gyermek számára fél éves időszakra albérleti vagy kollégiumi díj támogatása. | 2021. június 1-től 2021. augusztus 1-ig | 120.000,- Ft |
| Egy háztartásban élő felnőttoktatásban tanuló gyermek számára havi egyszeri haza utazás támogatása fél éves időszakra. | 2021. február 1-től 2021. február 28-ig, 2021. augusztus 15-től 2021. szeptember 15-ig | 40.000,- Ft |
| 2-6 éves korú gyermek számára bölcsődei, óvodai étkeztetés 1 éves díjának támogatása. | 2021. február 1-től 2021. február 28-ig, 2021. augusztus 15-től 2021. szeptember 15-ig | 40.000,- Ft |
| Egy háztartásban élő iskoláskorú gyermek számára 1 hetes nyári táborának támogatása. | 2021. május 1-től 2021. június 15-ig | 40.000,- Ft |
| Egy háztartásban élő sportban, művészetben jeleskedő tehetséges iskoláskorú gyermek számára tagsági díjának vagy alkalmi nevezési díjának támogatása egy éves időszakra. | 2021. február 1-től 2021. február 28-ig, 2021. augusztus 15-től 2021. szeptember 15-ig | 30.000,- Ft |
| Egy háztartásban élő iskoláskorú gyermek számára tömegközlekedési bérlet támogatása 6 hónapos időszakra. | 2021. február 1-től 2021. február 28-ig,  | 25.000,- Ft |
| Szép kártya feltöltés abban az esetben, ha az egy háztatásban élő keresőképes család legalább egy tagja az elmúlt 2 hónapban vesztette el a munkáját vagy tartós táppénzen van és jelenleg nem dolgozik. | meghirdetést követően folyamatos a keret kimerüléséig | 50.000,- Ft |
| Gyógyszervásárlási támogatás abban az esetben, ha az egy háztatásban élő keresőképes család egy tagja legalább 3 hónapja tartós táppénzen van. | meghirdetést követően folyamatos a keret kimerüléséig | 50.000,- Ft |
| Közüzemi számlák befizetésének támogatása abban az esetben, ha a közüzemi számlák összege meghaladja az egy háztartásban élő kereső képes személyek igazolt jövedelmének legalább a 30%-át, valamint a közüzemi számlák befizetése legalább 2 hónapos késedelembe esett. | meghirdetést követően folyamatos a keret kimerüléséig | 60.000,- Ft |

1. Támogatási kérelmet azok a természetes személyek nyújthatnak be, amelyek maradéktalanul megfelelnek a felhívás jogosultsági feltételeinek. Kérjük a támogatási kérelem benyújtása előtt tanulmányozza a részletes jogosultsági feltételeket a 6. fejezetben. [↑](#footnote-ref-1)
2. A támogatási kérelem benyújtására és megvalósítására számos egyéb feltétel vonatkozhat. Kérjük, tanulmányozza át ezeket a Felhívás további fejezeteiben. [↑](#footnote-ref-2)
3. A támogatható tevékenységek összefoglalója a felhívás 1. sz. mellékletét képezi [↑](#footnote-ref-3)
4. Gyermek az a természetes személy, aki 7. életévét betöltötte, de a 24. életévét még nem töltötte be. [↑](#footnote-ref-4)
5. e-mailben olvasási visszaigazolás küldésével vagy válasz e-mailben, postai kézbesítés esetén a tértivevény aláírásával [↑](#footnote-ref-5)
6. Kézbesítési vélelem: az átvétel igazolása hiányában a hiánypótlási felhívás kiküldését követő 8. napon átvettnek minősül a dokumentum [↑](#footnote-ref-6)